MUNICIPIUL TIMIŞOARA                                                                      
DIRECŢIA  PATRIMONIU                                                                         COMPARTIMENTUL SPAȚII CU ALTĂ DESTINAȚIE
NR. SC2021-023771/24.08.2021                                                             


                                                     RAPORT DE SPECIALITATE
privind  trecerea din domeniul public al Municipiului Timișoara în domeniul privat al Municipiului Timișoara, a  cotei de teren 242/2134 m.p în folosință aferent SAD 7, înscris în Cartea funciară  nr. 408095-C1-U19, nr. top 7154/XVIII, situat in imobilul din Timișoara, 
str. Ștefan cel Mare, nr. 33  și completarea listei spaţiilor comerciale sau de prestări servicii, aprobată prin HCLMT nr. 327/2002 cu SAD 7


Având  în  vedere  referatul  de  aprobare  al  proiectului  de  hotărâre  nr.  SC2021-023771/
24.08.2021 al Primarului Municipiului Timișoara și Proiectului de Hotărâre privind trecerea din domeniul public al Municipiului Timișoara în domeniul privat al Municipiului Timișoara a terenului aferent SAD7 din str. Ștefan cel Mare nr. 33.
	Spațiul cu altă destinație decât aceea de locuință, înscris în CF nr. 408095-C1-U19 Timișoara, nr. top. 7154/XVIII ca SAD 7 cu 11,34 % pc si 242/2134 m.p teren în folosință, este situat în imobilul din Timișoara, str. Ștefan cel Mare, nr. 33, parter, fiind compus din: atelier, birou, magazine, hol, vestiar, Wc, magazie (11) .
	Terenul în cotă de 242/2134 m.p aferent spațiului cu altă destinație situat in Timișoara, str. Stefan cel Mare nr.33, înscris în Cartea funciară  nr.408095 Timisoara (CF veche 1296), numar top 7154 este inclus în domeniul public al Municipiului Timișoara și pentru a putea fi vândut odată cu spațiul cu altă destinație mai sus menționat, necesită a fi trecut din domeniul public al Municipiului Timișoara în domeniul privat al Municipiului Timișoara.
Terenul de mai sus este înregistrat în evidenţa patrimonială a Municipiului Timişoara cu  numărul de inventar: 5177 şi valoarea de inventar: 906.465 lei.
 Terenul menționat, în totalitatea lui, constituie curtea și terenul pe care este edificat imobilul din str. Ștefan cel Mare nr. 33, fiind în folosință exclusivă a proprietarului construcțiilor, iar cota de 242/2134, aparținând domeniului public, potrivit legii sau prin natura lui, nu poate fi de uz sau interes public.   
Prin cererea cu numărul CT2021-000718/26.02.2021, domnul Codrea Liviu –administrator al SC SEMPRE TRIM SRL, prin Cabinet de Avocatură Cernuș Raul, a solicitat inițierea procedurii de vânzare a imobilelor SAD5 și SAD7 situate în Timișoara, str. Ștefan cel Mare nr. 33.
Cererea a fost analizată în sedință din 09.06.2021 a Comisiei de Analiză a Spaţiilor cu Altă Destinaţie decât aceea  de locuinţă situate in imobile proprietatea Primăriei Timișoara precum și în proprietatea Statului Român în administrarea Consiliului Local al Municipiului Timișoara constituită prin HCLMT nr. 12/26.06.2012 modificată prin modificată prin Hotărârile Consiliului Local al Municipiului Timișoara nr. 176/11.04.2019, nr. 45/16.01.2021, respectiv nr. 122/13.04.2021, comisia avizând favorabil demararea procedurii de vânzare a spațiilor solicitate prin licitație publică.
Spaţiul SAD 7 și terenul aferent au fost verificate prin următoarele adrese ale serviciilor de specialitate:
· Adresa CT2021-000718/12.04.2021 - a Biroului Clădiri Terenuri I Est; 
· Adresa  SC2021-000718/13.04.2021 -  a Compartimentului Fond Funciar; 
· Adresa  SC2021-000718/13.04.2021 - a Serviciului Juridic;   
Prin Hotarârea Consiliului Local nr. 327/04.12.2002 s-a  aprobat lista spaţiilor comerciale sau de prestări servicii, proprietate privată a statului, care se află în administrarea  Consiliului Local al Municipiului Timişoara, precum şi a celor aflate în patrimoniul regiilor autonome  de interes local  de sub autoritatea  Consiliului Local al Municipiului Timişoara, care urmează să fie vândute  potrivit dispoziţiilor Legii nr. 550/2002.
           Având în vedere  art.1, art.5, şi art.13 din Legea nr. 550 din 14.10.2002, actualizată privind vânzarea spaţiilor comerciale proprietate privată a statului și a celor de prestări servicii, aflate în administrarea consiliilor județene sau a consiliilor locale, precum și a celor aflate în patrimoniul regiilor autonome de interes local;
	Având în vedere cele prezentate, 

PROPUNEM:

1. Trecerea din domeniul public al Municipiului Timioara  în domeniul privat al Municipiului Timișoara, a cotei de  teren 242/2134 m.p, aferentă spațiului cu altă destinație SAD 7 situat în Timișoara, str. Ștefan cel Mare, nr. 33, înscris în cartea funciară nr.408095 –C1-U19 Timișoara, număr top 7154/XVIII.
2. Aprobarea de către Consiliul Local al Municipiului Timişoara a completarii Listei spațiilor comerciale sau de prestări servicii, proprietate privată a statului care se află în administrarea Consiliului Local al Municipiului Timișoara, precum și a celor aflate în patrimoniul regiilor autonome de interes local de sub autoritatea Consiliului Local al Municipiului Timișoara, care urmează să fie vândute potrivit dispozitiilor Legii nr.550/14.10.2002, evidențiate în Anexă la Hotarârea Consiliului Local nr. 327/04.12.2002, cu spaţiul  comercial SAD 7, situat în imobilul din Timişoara, str. Ștefan cel Mare nr. 33, conform ANEXEI, care va face parte integrantă din prezenta hotărâre.
.

	
	 DIRECTOR,                                                                   CONSILIER,
        MIHAI BONCEA                                                        MARINELA BANDI






									














                      
                                                                                                                              	Cod FO 53-03,Ver.3
